| Tekbolas |
| --- |
| Tekbolo stalas gali buti naudojamas ir lauke ir viduje |
| **Tipas** | Bekontaktinis sportas |
| **Valdymo organas** | FITEQ |
| **Sukurtas** | 2014 m. |
| **Įranga** | Futbolo kamuolys, tekbolo stalas |
| **Olimpiadose** | ne |

**Tekbolas** – futbolo atmaina, primenanti stalo tenisą. Žaidžiama ant specialaus išlenkto stalo su futbolo kamuoliu. Žaidimui tarptautiniu lygiu atstovauja Tarptautinė tekbolo federacija (pranc. *Fédération Internationale de Teqball*, FITEQ). Žaidimas sukurtas 2014 m. Vengrijoje.

Taisyklės
---------

Žaidžiama tarp dviejų žaidėjų arba porose tarp keturių. Taisyklės panašios į stalo teniso, kamuolys turi būti atmuštas į priešininko stalo pusę, paliečiant jį ne daugiau kaip tris kartus. Kamuolį galima liesti bet kuria kūno dalimi, išskyrus rankas. Kamuolį galima liesti ta pačia kūno dalimi tik du kartus iš eilės. Priešininkų ir stalo liesti negalima. Susitikimą sudaro 3 setai po 20 taškų.

Istorija
--------

Tekbolą 2014 m. Vengrijoje sukūrė du futbolo entuziastai – buvęs profesionalus žaidėjas Gábor Borsányi ir kompiuterių mokslų daktaras Viktor Huszár. 
Sportą populiarina žymūs buvę futbolininkai bei treneriai – Ronaldinho, Luís Figo, Carles Puyol, Nicolas Anelka, Robert Pires, Ronald Koeman ir kiti. Sportas pripažintas tinkamu lavinti kamuolio valdymo techniką treniruotėse ir yra bekontaktinis, tokiu būdu žymiai sumažinantis riziką patirti traumas.

Nuo 2017 m. FITEQ kasmet rengia pasaulio tekbolo čempionatus (angl. *Teqball World Championship*).

Tekbolas buvo įtrauktas į pirmąsias Afrikos paplūdimio žaidynes 2019 m. birželio 14–23 d.

FITEQ pasirašė bendradarbiavimo sutartį su Eurosport populiarinti tekbolą 2019 m. programose, pasiekiančiose 54 pasaulio šalis.

Tekbolas debiutavo kaip olimpinė sporto šaka 2023 m. Europos žaidynėse Krokuvoje.

Pasaulio tekbolo taurė
----------------------

Pasaulio tekbolo taurė yra kasmet rengiamas FITEQ turnyras. Pirmasis tekbolo pasaulio taurės turnyras vyko 2017 m. Budapešte, Vengrijoje. Jame dalyvavo atstovai iš daugiau nei 20 šalių. 2018 m. turnyras vyko spalio 12–13 dienomis Reimse, Prancūzijoje. Jame dalyvavo 90 žaidėjų. Planuojama 2019 m. tekbolo pasaulio taurės turnyrą rengti spalio mėn.

Tekbolas Lietuvoje
------------------

2019 m. rugpjūčio mėn. Lietuvos futbolo federaciją aplankė tarptautinės Tekbolo sporto federacijos atstovai ir aptarė bendradarbiavimo galimybes.

Lietuvos tekbolo federacija buvo įregistruota 2021 m. rugsėjo mėn. ir pradėjo veiklą 2021 m. lapkričio mėn. Lietuvos tekbolo federacijos prezidentu tapo Arnoldas Mauragas. Sukurta federacijos interneto svetainė bei Facebook paskyra. Pirmasis Lietuvos tekbolo čempionatas planuotas 2022 m. pirmajame ketvirtyje.

Lietuvos atstovai pirmą kartą dalyvavo pasaulio tekbolo čempionate 2021 m. gruodžio 8-11 dienomis Glivicių mieste, Lenkijoje, vykusiame čempionate *(2021 Teqball World Championships)*. Dalyvauti buvo pakviesti Luko Arlausko ir Manto Makutunovičiaus duetas, bei pastarojo solo.

2022 m. liepos mėn. Anykščiuose vyko UAFF organizuojamas tekbolo pristatymas bei tekbolo turnyras.

2022 m. lapkričio 23-27 d. Niurnberge vyko penktasis pasaulio tekbolo čempionatas, kuriame Lietuvai atstovavo Lukas Arlauskas ir Kęstutis Balčiūnas.

Tekbolas buvo pirmą kartą įtrauktas į Europos žaidynių programą 2023 m. Krokuvoje. Lietuvą atstovato Kęstutis Balčiūnas.

2023 m. liepos mėn. Utenoje buvo surengtas „Stokker Teqball Cup" turnyras.

2023 m. lapkričio 29 – gruodžio 3 d. Bankoke vyko šeštasis pasaulio tekbolo čempionatas, kuriame Lietuvai atstovavo Lukas Arlauskas ir Mantas Makutinovičius.

Išnašos
-------

1. ↑  Stuhl, Angelise Stuhl (2015-05-25). „Teqball Is A New Tabletop Sport That Allows Soccer Players To Perfect Their Skills". *SportTechie*. Nuoroda tikrinta 2019-08-27.
2. ↑  „Teqball: The Hungarian, Football-Ping Pong Hybrid Sweeping the World Cup". *Hungary Today*. 2018-06-15. Suarchyvuotas originalas 2018-10-13. Nuoroda tikrinta 2019-08-27.
3. ↑
4. ↑
5. ↑   Archyvuota kopija 2019-06-19 iš Wayback Machine projekto.
6. ↑
7. ↑
8. ↑   Archyvuota kopija 2019-08-12 iš Wayback Machine projekto.
9. ↑
10. ↑  LFTEQ.LT Archyvuota kopija 2021-12-10 iš Wayback Machine projekto.
11. ↑  teqballLT
12. ↑   Archyvuota kopija 2021-12-10 iš Wayback Machine projekto.
13. ↑
14. ↑
15. ↑
16. ↑
17. ↑
18. ↑
19. ↑
20. ↑